**1. Bendrieji duomenys.**

Katilo remonto metu reikalinga atlikti katilo kaitinimo paviršių ir dūmtakio valymą nuo degimo produktų. Darbai bus atliekami OL ŠE pagrindiniam korpuse katilo K-3 viduje ir dūmtakių viduje lauke.

Katilas turi П tipo formą susidedančią iš kūryklos, konvektyvinės šachtos, kurios viršuje sujungtos horizontaliu dūmtakiu. Kūryklos viršuje ir šachtoje sumontuoti vertikalūs perkaitintuvų vamzdžiai. Bendras katilo aukštis – 34 m, kūryklos, šachtos ir dūmtakio plotis – 13,5 m.

Kaitinimo paviršių aprašymas:

* Kūrykla yra prizmės formos, kurios matmenys 7680x13520x15505 mm. Sienos pagamintos iš vamzdžių Ø 60 mm, tarpusavyje išilgai suvirintų 21 mm pločio juostomis.
* Širminis garo perkaitintuvas **ŠP ( ШП**) sumontuotas iš Ø 32 mm U formos vamzdelių panelių (žiūr. priedai Nr. 3, 4).
* 1 laipsnio perkaitintuvas **KGP-1 (КПП-1**) sumontuotas iš Ø 36 mm W formos vamzdelių panelių (žiūr. priedai Nr. 3, 5). Panelės tarpusavyje sutvirtintos juostomis.
* 2 laipsnio perkaitintuvas **KGP-2 (КПП-2**) sumontuotas iš Ø 36 mm W formos vamzdelių panelių (žiūr. priedai Nr. 3, 6). Panelės tarpusavyje sutvirtintos juostomis.
* 4 laipsnio perkaitintuvas **KGP-4 (КПП-4**) sumontuotas iš Ø 36 mm W formos vamzdelių panelių (žiūr. priedai Nr. 3, 6). Panelės tarpusavyje sutvirtintos juostomis.
* 3 laipsnio perkaitintuvas **KGP-3 (КПП-3**) sumontuotas iš Ø 36 mm W formos vamzdelių panelių (žiūr. priedai Nr. 3, 6). Panelės tarpusavyje sutvirtintos juostomis.
* Lubinis garo perkaitintuvas sumontuotas iš vamzdžių Ø 32 mm, tarpusavyje išilgai suvirintų 15 mm pločio juostomis. Perkaitintuvas sumontuotas kūryklos, konvektyvinės šachtos ir pereinamojo dūmtakio viršuje bei pereinantis galinę pereinamojo dūmtakio sieną.
* Šachtos grindys, šonininės šachtos ir pereinamojo dūmtakio sienos sumontuotos iš vamzdžių Ø 32 mm, tarpusavyje išilgai suvirintų 15 mm pločio juostomis.

Paruošė : Algimantas Adomaitis , tel .: 069887640, el. paštas : algimantas.adomaitis@orlenlietuva.lt

**2. Priedai.**

1. Priedas Nr. 1 Katilo bendra vaizdo brėžiniai, 2 lapai.
2. Priedas Nr. 2 Katilo skerspjūvis, valymo planas.
3. Priedas Nr. 3 Kaitinimo paviršių schemos, 7 lapai.
4. Priedas Nr. 4. Konvektyvinio garo perkaitintuvo ŠP brėž.
5. Priedas Nr. 5. Konvektyvinio garo perkaitintuvo KGP-1 brėž.
6. Priedas Nr. 6. Konvektyvinio garo perkaitintuvo KGP-2, KGP-3, KGP-4 brėž.
7. Priedas Nr. 7. Darbų apmokėjimo grafiko lentelė.
8. Priedas Nr. 8. Kvalifikacinių reikalavimų lentelė.

**3. Darbų aprašymas ir darbų specifika.**

**3.1. Darbų aprašymas.**

1. Rangovas turi sausu arba drėgnu būdu nuvalyti kaitinimo paviršius (žiūr. priedas Nr. 2) nuo prikibusių purių degimo produktų:
   1. konvektyvinių garo perkaitintuvų KGP-1, KGP-3, KGP-4 vamzdelių paviršius, plotas – 5000 m². Priede Nr. 2 pažymėta geltona spalva.
   2. širminio garo perkaitintuvo (ŠP) ir konvektyvinio garo perkaitintuvo KP-2 vamzdelių paviršius, plotas – 900 m². Priede Nr. 2 pažymėta geltona spalva.
   3. kūryklos ekraninius vamzdžius nuo degimo produktų, plotas – 900 m². Priede Nr. 2 pažymėta žalia spalva.
   4. pereinamojo dūmtakio ir konvektyvinės šachtos sienų ir lubų vamzdelių paviršius, plotas – 250 m2. Priede Nr. 2 pažymėta žalia spalva.
2. Sausu būdu surinkti pelenus bei kitas atliekas ir nuvalyti, (priede Nr. 2, 3 pažymėta raudona spalva):
   1. pereinamojo dūmtakio padą, plotas – 89 m².
   2. konvektyvinėje šachtoje nuvalyti ekonomaizerio kolektorius ir gyvatukus – 60 m², nuvalius nupūsti oru nuo dulkių.
   3. ekonomaizerio šiltos dėžės padą nuo degimo produktų, plotas – 50 m².
   4. lubinio perkaitintuvo viršų (šaterio padą), plotas – 250 m2.
   5. dūmtakių grindis nuo degimo produktų, plotas – 60 m².
   6. ROP dūmtakių grindis nuo degimo produktų, plotas – 40 m².
3. Užsidengti brezentu kūryklos padą, kad nebūtų pažeistas ant kūryklos pado užpilto birios izoliacijos sluoksnis, plotas – 125 m2.
4. Surinkti ir išvežti atliekas į nuvežti į Užsakovo nurodytą atliekų surinkimo aikšte OL gamyklos viduje.
5. Rangovas užtikrina darbo vietų ir teritorijos tvarkingumą, kiekvienos pamainos pabaigoje sutvarko darbų atlikimo vietą, išrūšiuoja ir pašalina darbų atlikimo metu susidariusias atliekas į su užsakovu suderintas vietas.
6. Rangovas, užbaigęs darbus, privalo nuvalyti pastolius ir sutvarkyti teritoriją taip, kad joje neliktų pašalinių daiktų.

**3.2. Specifiniai reikalavimai (jei taikoma).**

1. Darbų apimtyse pateikti subendrinti sienų ir panelių plotai, nevertinant vamzdelių ir prie jų privirintų elementų geometrinių paviršių plotų.
2. Drėgno valymo būdas – valymas suspausto oro/vandens srovę, paduodant tokį vandens kiekį, kad ant valomu paviršių nesikauptų drėgmė. Į vandenį turi būti įmaišomas pelenus neutralizuojantis reagentas, parenkamas atliekant bandymus su pelenų pavyzdžiais.
3. Valymo metu, katilo viduje bus organizuota trauka, kad per atidarytus liukus dulkės negalėtų pasklisti ŠE pagrindiniame korpuse.
4. Daliniai apmokėjimai pagal Rangovo pareikalavimą bus atliekami tik tuo atveju, jeigu Rangovas iš anksto savo pasiūlyme bus nurodęs darbų etapus, už kuriuos reikalaus atitinkamo apmokėjimo – pateiks Darbų apmokėjimo grafiko lentelę (priedas Nr. 7).
5. Darbų atlikimo metu bus keičiama asbestinė izoliacija nuo ekonomaizerio viršaus iki išėjimo dūmtakio (apačioje). Bus sumontuoti pastoliais su uždanga apsaugančia nuo asbesto dulkių plitimo į ŠE pagrindinį korpusą. Rangovas, tarpininkaujant Užsakovui, atlikdamas darbus turės susiderinti darbų atlikimą tvarką su asbesto izoliaciją keičiančiu Rangovu.

**3.3. Reikalavimai darbų vykdymui ir dokumentacijai.**

Netaikoma

**3.4. Kvalifikaciniai reikalavimai Rangovui.**

Kvalifikacijos įvertinimui Rangovas turi užpildyti kvalifikacinių reikalavimų lentelę, priedas Nr. 8.

**4. Užsakovo tiekiamos medžiagos, įranga ir paslaugos.**

1. Pastolių montavimas/demontavimas.
2. Kranų paslaugos kartu su iš kabinos valdomų kranų mašinistu.
3. Oro, vandens ir elektros tiekimas darbų atlikimo vietoje.
4. Didmaišius atliekų surinkimui.

**5. Rangovo tiekiamos medžiagos, įranga ir paslaugos.**

1. Visi įrankiai, įranga ir mechanizmai reikalingi darbų atlikimui.
2. Visos sunaudojamos medžiagos reikalingos darbų atlikimui.
3. Darbų saugos priemonės.
4. Patalpos Rangovo darbuotojams.
5. Atliekų pervežimą OL teritorijoje.

**6. Reikalavimai darbų užbaigimui.**

Kaitinimo paviršiai nuvalyti iki SA-1 klasės pagal ISO 8501 (ant metalo gali likti plonas metalo šlako sluoksnis).

**7. Reikalavimai darbų pridavimui.**

Pasirašytas darbų perdavimo-priėmimo aktas.

**8. Reikalavimai darbų grafikui.**

Galima preliminari darbų atlikimo pradžia: 2025.05.09 d. (galima šiek tiek vėliau, pateikite savo grafiką)

Darbų atlikimo pabaiga: 2025.07.14 d.